text: [{"text_idx": "#000002", "text": "Bilondololwa bya Bipangujo bya mu Bible"}, {"text_idx": "#000003", "text": "Bingidilwa bya Kwifunda Nabyo Bible"}, {"text_idx": "#000004", "text": "Madrame a Butangi bwa Bible"}, {"text_idx": "#000005", "text": "Mapya Atala Baneni ba ku Bisanji"}, {"text_idx": "#000009", "text": "Bantu bavule ke baleke\u2019byo kwenda ku bipwilo, mwanda kebatene\u2019kopo madingi ne busengi. Ino penepo, mwanda waka ufwaninwe kwenda ku kupwila kwa Batumoni ba Yehova? Le ukatana\u2019ko bika?"}, {"text_idx": "#000010", "text": "Nsangaji ya kwikala mu bantu badi na buswe ne bata bakwabo mutyima. Mu myaka katwa kabajinji, bene Kidishitu ba\u0304di babanibwe mu bipwilo, bapwila mwanda wa kuto\u0304ta Leza, kwifunda Bisonekwa, ne kwikankamika abo bene na bene. (Bahebelu 10:24, 25) Byoba\u0304di na buswe, ba\u0304di bemona bu balunda ba bine\u2014bana na bana ba ku mushipiditu. (2 Tesalonika 1:3; 3 Yoano 14) Tulondanga kyabo kimfwa ne kwimwena nsangaji ya muswelo umo onka."}, {"text_idx": "#000011", "text": "Kamweno ka kwifunda mwa kulondela mison\u0303anya ya mu Bible. Tamba mu bitatyi bya\u0304sonekelwe Bible, bana-balume, bana-bakaji ne bana bebungilanga bonso pamo. Bantu bayukile kufundija bengidijanga Bible mwanda wa kwitukwasha tuyuke mwa kulondela mison\u0303anya idi\u2019mo mu bu\u0304mi bwetu. (Kupituluka 31:12; Nehemia 8:8) Bonso bakokeja kulondolola\u2019ko mu bipindi bilomba kulondolola ne kwimba\u2019ko, mwa kulombwela lukulupilo lwabo lwa bwine Kidishitu.\u2014Bahebelu 10:23."}, {"text_idx": "#000012", "text": "Dyese dya kukomeja lwitabijo lobe mudi Leza. Mutumibwa Polo wa\u0304sapwidile kipwilo kimo kya mu abo mafuku amba: \u201cNgabilanga bininge kwimona nenu, amba . . . twikankamike batwe bonso, muntu ne muntu ukankamikwa na lwitabijo lwa mukwabo, ne lwenu ne lwami.\u201d (Loma 1:11, 12) Potwimona kitatyi ne kitatyi na banabetu ku kupwila, tukomejanga lwitabijo ne kusumininwa kotusumininwe kwiendeja bu bene Kidishitu."}, {"text_idx": "#000013", "text": "Lelo ubulwe\u2019po kwiya kupwila netu amba wimwene abe mwine byotwanena\u2019bi? Bakakutundaila na nsangaji. Kebalombenga\u2019kopo lupeto pa kutwela\u2014ne mukongo mwine i kutupu\u2019o."}, {"text_idx": "#000014", "text": "Lelo kupwila kwetu kulondanga kimfwa kya ba\u0304ni?\nLe tukokeja kumwena namani mu kupwila kwa bwine Kidishitu?"}, {"text_idx": "#000015", "text": "Lelo kupwila kwetu kulondanga kimfwa kya ba\u0304ni?"}, {"text_idx": "#000016", "text": "Le tukokeja kumwena namani mu kupwila kwa bwine Kidishitu?"}, {"text_idx": "#000017", "text": "Shi usaka kuyuka mwikadile munda mwa Njibo ya Bulopwe ya mu kyenu kibundi kumeso kwa kukatanwa\u2019ko, nankyo lomba Kamoni umo wa Yehova mwende nandi akulombole moikadile."}, {"text_idx": "#000020", "text": "Kimba umone kwine kotupwidilanga ne muswelo otupwilanga. Muntu ense ukokeja kutanwa\u2019ko kadi kekudipo mukongo wa lupeto."}]